พักก่อน!!ค่างวด 2 เดือน สินเชื่อเช่าซื้อ-จำนำทะเบียนรถ ลูกค้ากรุงศรี ออโต้'
กรุงศรี ออโต้' ประกาศพักชำระค่างวดขั้นต่ำ 2 เดือน สินเชื่อเช่าซื้อและสินเชื่อจำนำทะเบียนรถ ช่วยลูกค้ารับผลกระทบคุมโควิด-19 เพิ่มเติม ตามแนวทาง ธปท.
23 ก.ค. 2564

นางกฤติยา ศรีสนิท ประธานคณะเจ้าหน้าที่ด้านธุรกิจสินเชื่อยานยนต์ ธนาคารกรุงศรีอยุธยา จำกัด (มหาชน) กล่าวว่า กรุงศรี ออโต้ ได้ดำเนินมาตรการช่วยเหลือลูกค้าที่ได้รับผลกระทบจากโควิด-19 ระลอกใหม่ตั้งแต่ช่วงกลางไตรมาสสองของปี 2564 อย่างต่อเนื่อง ล่าสุดหลังจากที่ยอดผู้ติดเชื้อรายวันยังคงเพิ่มสูงขึ้น และการแพร่ระบาดยังคงส่งผลกระทบในวงกว้างทั้งนี้ กรุงศรี ออโต้ ได้ออกมาตรการให้ความช่วยเหลือเพิ่มเติม ตามแนวทางของธนาคารแห่งประเทศไทยในการช่วยเหลือลูกหนี้ที่ต้องปิดกิจการจากผลกระทบของมาตรการควบคุมการแพร่ระบาด ผ่านการพักชำระค่างวดขั้นต่ำ 2 เดือน* สำหรับสินเชื่อยานยนต์ทุกประเภท ครอบคลุมทั้งสินเชื่อเช่าซื้อ และสินเชื่อจำนำทะเบียน พร้อมด้วยมาตรการช่วยเหลืออื่นๆ เพิ่มเติมสำหรับลูกค้าที่ได้รับผลกระทบรุนแรง ปัจจุบันกรุงศรี ออโต้ มีฐานลูกค้าสินเชื่อยานยนต์ทั้งหมดกว่า 1.8 ล้านรายลูกค้าที่ต้องการสมัครรับความช่วยเหลือ สามารถยื่นความประสงค์ผ่านทางว็บไซต์ https://service.krungsriauto.com:8443/eform/kapakpon-cv19/ หรือแอปพลิเคชั่น GO Application by Krungsri Auto ระหว่างวันที่ 19 กรกฎาคม 2564 - 15 สิงหาคม 2564 สอบถามข้อมูลเพิ่มเติมได้ที่ Krungsri Auto Call Center 02-740-7400 กด 3 หรือ กด 5 และสาขากรุงศรี ออโต้ ทุกภูมิภาคทั่วประเทศ"สำหรับลูกค้าที่ได้รับผลกระทบรุนแรง กรุงศรี ออโต้ พร้อมให้ความช่วยเหลืออื่นๆ เพิ่มเติม ตามมาตรการของธนาคารแห่งประเทศไทย อีกทั้งยังให้คำแนะนำอย่างใกล้ชิด ตามแนวทางการให้สินเชื่ออย่างรับผิดชอบ (Responsible Lending) เพื่อเป็นอีกหนึ่งตัวช่วยในการคลายความกังวลแก่ลูกค้าในเรื่องภาระทางการเงิน และสนับสนุนให้ลูกค้าก้าวผ่านวิกฤตครั้งนี้ไปได้ " นางกฤติยา กล่าว*โดยหลักเกณฑ์การพิจารณาเป็นไปตามที่ กรุงศรี ออโต้ กำหนด